Diari Oficial de la Generalitat Valenciana


Sumari del DOGV 5923, del 30-12-2008 (2008/14768)

ORDE de 22 de desembre de 2008, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers en automòbils de turisme en l'Àrea de Prestació Conjunta de Castelló.
-------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2008/12/22/(3)/dof/vci/html**

### Dades del document

Número de DOGV
:   5923

Data del DOGV
:   30-12-2008

Secció del DOGV
:   I. DISPOSICIONS GENERALS

Número del document
:   2008/14323


Data del document
:   22-12-2008

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * Castelló de la Plana
    * tarifa de viatgers
    * transport públic
    * taxi
    * transport de viatgers
    * legislació

ORDE de 22 de desembre de 2008, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers en automòbils de turisme en l'Àrea de Prestació Conjunta de Castelló. [2008/14466]  
Per Orde de 15 juliol de 1991, de la Conselleria d'Obres Públiques, Urbanisme i Transports, es va crear l'Àrea de Prestació Conjunta de Castelló per als servicis de transport públic de viatgers en automòbils de turisme en el seu àmbit, i estos servicis estan subjectes a tarifes l'aprovació i la revisió de les quals corresponen a la Conselleria d'Infraestructures i Transport.  
Per mitjà de les oportunes ordes anuals de la Conselleria esmentada s'han anat actualitzant i modificant les tarifes citades. Per Orde de 25 de juliol de 2008 de la Conselleria d'Infraestructures i Transport, i atés l'increment excepcional en els preus del combustible, es va procedir a una revisió extraordinària i es van establir les tarifes actualment vigents en l'Àrea de Prestació Conjunta de Castelló.  
Procedix ara plantejar les tarifes que cal aplicar durant 2009 amb l'objecte de poder mantindre la viabilitat econòmica i, per tant, els nivells de servici apropiats, considerant per a això l'increment extraordinari, ja vigent des de juliol de 2008, i mantenint per al pròxim exercici l'estructura tarifària en vigor.  
Durant l'elaboració d'esta orde s'ha sotmés la proposta tarifària al tràmit d'audiència, han sigut oïts els ajuntaments pertanyents a l'Àrea de Prestació Conjunta de Castelló, així com les associacions de consumidors i usuaris i les associacions i centrals del sector.  
Per tot això, amb un informe previ favorable de la Comissió de Preus de la Generalitat, d'acord amb el que disposa l'article tretze de l'Orde de 15 de juliol de 1991, de la Conselleria d'Obres Públiques, Urbanisme i Transport, per la qual es crea l'Àrea de Prestació Conjunta de Castelló per als servicis de transport públic de viatgers en automòbils de turisme, i el que establix l'article 28 e) de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 8 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
ORDENE  
Article 1  
Els servicis de transport públic de viatgers en automòbils de turisme de l'Àrea de Prestació Conjunta de Castelló es regiran per les tarifes següents, en les quals s'inclou l'impost sobre el valor afegit:  
 Euros  
Baixada de bandera 1,10  
Tarifa 1  
- preu per km recorregut 0,98  
- preu per hora d'espera 18,38  
- mínim de percepció 4,00  
Tarifa 2  
- preu per km recorregut 1,13  
- preu per hora d'espera 20,74  
- mínim de percepció 5,05  
- mínim de percepció especial 6,30  
Els servicis interurbans es realitzaran amb subjecció a les tarifes fixades pel Ministeri de Foment.  
Article 2  
1. A estos efectes, es considera horari diürn el comprés entre les 06.00 hores i les 22.00 hores del mateix dia, i es considera nocturn el comprés entre les 22.00 h i les 06.00 hores de l'endemà.  
2. Les tarifes assenyalades en l'article primer s'aplicaran de la manera següent:  
En dia laborable i horari diürn s'aplicarà la tarifa 1.  
En dia laborable i horari nocturn s'aplicarà la tarifa 2.  
En dissabtes i festius, tant en horari diürn com a nocturn, s'aplicarà la tarifa 2.  
Tindran la consideració de festius en l'Àrea de Prestació Conjunta de Castelló, la setmana de les festes de la Magdalena i els dies 24 i 31 de desembre, així com els que hagen sigut declarats com a tals per a la ciutat de Castelló.  
El mínim de percepció especial s'aplicarà entre les 22.00 hores i les 06.00 hores del matí de l'endemà en els dies: setmana de les festes de la Magdalena, així com els dies 24 i 31 de desembre, i 5 de gener.   
Article 3  
Els conductors dels vehicles facilitaran als clients canvi de fins a 20 euros.   
Si el canvi que s'ha de tornar fóra superior a 20 euros, el conductor tindrà dret a continuar amb el taxímetre en marxa fins que se li proporcione l'import del servici o bitllet de 20 euros.  
Article 4  
Tots els vehicles de l'Àrea de Prestació Conjunta de Castelló mostraran, de forma visible per a l'usuari, les tarifes en vigor i les condicions d'aplicació.  
Article 5  
Les tarifes assenyalades en la present orde s'aplicaran segons les condicions establides en l'Orde de 21 de juliol de 1994, de la Conselleria d'Obres Públiques, Urbanisme i Transports, a excepció de les que hagen sigut modificades per normativa posterior i del relatiu a l'estructura tarifària determinada per l'Orde de 23 d'octubre de 2000.  
Article 6  
Les presents tarifes únicament podran percebre's si han sigut programades prèviament en el taxímetre. No es pot cobrar en cap cas cap complement addicional a l'import que marque el taxímetre excepte, si és el cas, la quantia establida com a mínim de percepció.  
Article 7  
La quantitat establida com a mínim de percepció es podrà cobrar quan finalitzat el servici, el mínim esmentat siga superior a la quantia determinada en el taxímetre, en substitució d'esta última, i mai de forma addicional.  
Article 8  
El valor monetari de cada salt de taxímetre serà de cinc cèntims d'euro (0'05 euros).  
Article 9  
Quan un servici se sol·licite via telefònica a qualsevol de les associacions que dispose d'emissora, el taxista que preste servici haurà d'arribar al punt de recollida del passatger sense que el taxímetre excedisca de la quantitat de 4,70 euros.  
DISPOSICIONS FINALS  
Primera  
Es faculta la Direcció General que tinga les competències en matèria de transport per a l'aplicació i la interpretació d'esta orde.  
Segona  
La present orde entrarà en vigor l'endemà de la publicació en el Diari Oficial de la Comunitat Valenciana.  
DISPOSICIÓ DEROGATÒRIA  
Queda derogada l'Orde de 25 de juliol de 2008, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers d'automòbils de turisme de l'Àrea de Prestació Conjunta de Castelló, així com totes les disposicions que del mateix rang o d'un rang inferior s'oposen al que disposa esta orde.  
València, 22 de desembre de 2008  
El conseller d'Infraestructures i Transport,  
MARIO FLORES LANUZA


Còpia Permalink ELI